
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzam papildināt administratīvā sloga izvērtējumu attiecībā uz projektā paredzētajām izmaiņām Veselības inspekcijas atzinuma pieprasīšanas kārtībā.

No anotācijas izriet, ka projekts precizē gadījumus, kuros būvniecības procesa ietvaros nepieciešams saņemt Veselības inspekcijas atzinumu. Atzinuma pieprasīšana pēc būtības ir informācijas sniegšanas pienākums, tādēļ lūdzam izvērtēt, vai projekta rezultātā mainās administratīvais slogs regulējuma mērķa grupai.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).
 
Piedāvātā redakcija
-
	Diāna Krikščūna (VK)

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzam pilnveidot anotācijas 2.1. apakšpunktā ietverto ietekmes aprakstu.

Vēršam uzmanību, ka ietekmes apraksta mērķis ir raksturot tiesību akta projekta ietekmi uz attiecīgajām mērķa grupām, tai skaitā izmaiņas to tiesībās, pienākumos vai darbības iespējās. Ja projekta izstrādātāja vērtējumā administratīvais slogs vai atbilstības izmaksas nerodas, tas pats par sevi neaizstāj ietekmes aprakstu. Lūdzam ietekmes aprakstā koncentrēties uz regulējuma radītajām izmaiņām mērķa grupām. Savukārt, ja projekta izvērtēšanas rezultātā secināts, ka regulējums skar informācijas sniegšanas pienākumus vai atbilstības prasības, taču administratīvo izmaksu vai atbilstības izmaksu monetārais novērtējums netiek veikts, šāds secinājums un tā pamatojums būtu atspoguļojams ietekmes apraksta noslēgumā.

	3.
	Anotācija (ex-ante)
7.1. Projekta izpildē iesaistītās institūcijas
	Priekšlikums
Lūdzam pilnveidot anotācijas 7. sadaļu, izvērtējot projekta ietekmi uz projekta izpildē iesaistītajām institūcijām.

No anotācijas izriet, ka projekts paredz vairākus precizējumus būvniecības procesa norisē, tostarp attiecībā uz būvvaldēs iesniedzamajiem dokumentiem, būvniecības ieceres realizāciju pa posmiem, būvju pieņemšanu ekspluatācijā un Veselības inspekcijas atzinuma pieprasīšanas gadījumiem.

Lūdzam izvērtēt, vai minētās izmaiņas ietekmē būvvalžu un Veselības inspekcijas funkciju izpildi, iekšējos procesus vai citus anotācijas 7.4. apakšpunktā norādītos aspektus, un attiecīgi pilnveidot anotācijas 7. sadaļu.

